- গীত
- <
- 8
- >

গীত 8
সংগীত পরিচালকের উদ্দেশ্যে। স্বর, গিত্তীৎ*সম্ভবত সংগীতের প্রতিশব্দ। দাউদের গীত।
1 হে সদাপ্রভু, আমার প্রভু,
সমস্ত পৃথিবীতে তোমার নাম মহিমান্বিত!
তুমি আকাশমণ্ডলের ঊর্ধ্বে
তোমার মহিমা স্থাপন করেছ!
2 তোমার শত্রু ও বিপক্ষদের স্তব্ধ করার উদ্দেশ্যে,
তুমি ছেলেমেয়েদের ও শিশুদের মাধ্যমে,
তোমার শত্রুদের বিরুদ্ধে দুর্গ স্থাপন করেছ।
3 যখন আমি তোমার আকাশমণ্ডল পর্যবেক্ষণ করি,
তোমার হাতের কাজ,
চাঁদ ও তারার দিকে দেখি
যা তুমি নিজস্ব স্থানে রেখেছ,
4 মানবজাতি কি যে, তাদের কথা তুমি চিন্তা করো?
মানুষ কি যে, তার তুমি যত্ন করো?
5 তুমি তাদের†অথবা তাকে স্বর্গদূতদের‡অথবা ঈশ্বরের চেয়ে চেয়ে সামান্য ছোটো করেছ
এবং তাদের§অথবা তাকে গৌরব ও সম্মানের মুকুটে ভূষিত করেছ।
6 তোমার হাতের সকল সৃষ্টির উপর তাদের কর্তৃত্ব দিয়েছ;
এসব কিছু তাদের*অথবা তাকে কর্তৃত্ব দিয়েছ; তার পায়ের নিচে রেখেছ:
7 সব মেষপাল ও গোপাল,
ও যত বন্যপশু;
8 আকাশের যত পাখি,
সমুদ্রের যত মাছ,
যা সমুদ্র প্রবাহে সাঁতার কাটে।
9 হে সদাপ্রভু, আমাদের প্রভু,
সমস্ত পৃথিবীতে তোমার নাম মহিমান্বিত!

- গীত
- <
- 8
- >

*^ সম্ভবত সংগীতের প্রতিশব্দ

†গীত 8:5 অথবা তাকে

‡গীত 8:5 অথবা ঈশ্বরের চেয়ে

§গীত 8:5 অথবা তাকে

*গীত 8:6 অথবা তাকে কর্তৃত্ব দিয়েছ; তার

© 2022 Biblica